Tulekova džamija

Tulekova ili Hadži-Zulfikareva džamija nalazi se u banjalučkom naselju Novoselija, na lijevoj obali Vrbasa. Nazvana je Tulekovom, zbog mlinarske porodice Tulek, koja je održavala džamiju. Proglašena je nacionalnim spomenikom Bosne i Hercegovine, skupa sa zemljištem i dvorištem džamije. Historija Džamija je izgrađena 1760. Prema konceptu prostorne organizacije pripada tipu džamija sa otvorenim trijemom, četvorovodnim krovom i drvenom munarom. Ulazni trijem i centralni molitveni prostor povezani su četverovodnim krovom u jednu cjelinu. Objekat ima skoro kvadratičnu osnovu dimenzija približno 7 × 7m2. Naselje Novoselija počelo se razvijati krajem 16. stoljeća, kada su seljaci iz sela Trn, sklanjajući se od kuge, uglavnom naselili ovaj prostor. Džamija nije imala svoj harem, zbog veoma male parcele, a sahranjivanje se vršilo uz Hadži-Kurd džamiju koja se nalazi u ovom lokalitetu, prema Gornjem Šeheru. Rušenje i obnova Spaljena je za vrijeme rata u Bosni i Hercegovini 17. maja 1993; izgorio je krov, munara i trijem, a zidovi su oštećeni. Obnova džamije je završena. Tulekova džamija je peta po redu obnovljena džamija u Banjoj Luci. Također pogledajte Spisak džamija u Bosni i Hercegovini Džamije u Banjoj Luci Behram-efendijina džamija Reference Literatura Alija Bejtić, Banja Luka pod turskom vladavinom, Arhitektura i teritorijalni razvitak grada u 16. i 17. vijeku, Naše starine I (Godišnjak Zavoda za zaštitu spomenika kulture SR Bosne i Hercegovine), Sarajevo, 1953. Sabira Husedžinović, Džamije Banja Luke u planovima austrijskih ratnih karata iz XVIII vijeka, Prilozi za orijentalnu filologiju 47-48, Orijentalni institut, Sarajevo, 1999. Sabira Husedžinović, elaborat o Hadži Zulfikarovoj džamiji u Banjoj Luci izrađen za Komisju za očuvanje nacionalnih spomenika na osnovu građe u rukopisu neobjavljene knjige: "Dokumenti opstanka, džamije u Banjoj Luci", 2003. Husedžinović, Sabira; Arslanagić, Dževahira (2005). Dokumenti opstanka: vrijednosti, značaj, rušenje i obnova kulturnog naslijeđa. Zenica: Muzej grada Zenice. ISBN 9958-9413-2-5.CS1 održavanje: ref=harv (link) Vanjski linkovi Službeni sajt Islamske zajednice u Bosni i Hercegovini Službeni sajt komisije nacionalnih spomenika Bosne i Hercegovine Službeni sajt muftijstva Banja Luka Službeni sajt medžlisa IZ Banja Luka